section_heading: Fauna
paragraph_text: U parku obitava 56 vrsta ptica među kojima su i rijetke endemske vrste kao što su sjeverootočni smeđi kivi, novozelandski sokol (Falco novaeseelandiae) i kōkako (Callaeas cinereus), te ugrožene vrste kao što su kākā (Nestor meridionalis), plava patka (Hymenolaimus malacorhynchos). Od sisavaca u parku obitavaju obje autohtone vrste šišmiša, Mystacina tuberculata i Chalinolobus tuberculatus.